་ཐོབ་ཀྱི་བར་དུ་བསྒོམ་པར་བྱའོ།། ཞུས་པས། བླ་མས་ དེ་ལྟར་
བསྒོམ་ནུས་ན། ཁྱེད་རང་གི་རིག་པ་རྩེ་གཅིག་ཏུ་དྲིལ་ལ་བདག་གི་སྙིང་གར་མ་
ཡེངས་པར་གཏད་ལ་ཅེ་རེ་ལྟོས་ཤིག བྱས་ལ། བླ་མས་ཌཱ་སིལ་དང་བཅས་པས། སྤྱི་གཙུག་
བདེ་བ་ཆེན་པོའི་ཕོ་བྲང་དུ།། དྲིན་ཆེན་རྩ་བའི་བླ་མ་ལ་གསོལ་བར་འདེབས།།
སངས་རྒྱས་སེམས་སུ་སྟོན་པ་རིན་པོ་ཆེ།། རང་ངོ་རང་གིས་ཤེས་པར་བྱིན་གྱིས་
222

ནམ་མཁའ་མཛོད་ཀྱི་སྒྲུབ་སྐོར།
རློབས།། ཞེས་དབྱངས་སྙན་པོས་ལན་འགའ་བརྗོད་ནས་སློབ་མ་ཡེངས་པའི་མཚམས་སུ། བླ་མས་དྲག་ཤུལ་དང་
བཅས་པས་ཕཊ8བརྗོད་ལ། འོ་སེམས་གང་ན་ཡོད། ཅེས་ལན་གསུམ་བརྗོད་པས། བར་དེར་ཧད་དེ་
ས་ལེར་གཟུང་འཛིན་དང་བྲལ་བའི་ཤེས་པ་རང་བབ་ཅིག་ཕྱམ་གྱིས་ཤར་བ་ནི། བོན་སྐུའི་དགོངས་པ་སྟེ་ཡེ་ཤེས་
ཐོག་བབ་ཏུ་སྐྱེ་བས་འཇུག་པ་ཐུན་མོང་མ་ཡིན་ནོ། །གཉིས་པ་དབང་བསྐུར་བ་ལ་བཞི་སྟེ། ཡེ་ཤེས་དཀྱིལ་འཇུག་གི་
དབང་། རིག་པ་རྩལ་རྫོགས་ཀྱི་དབང་། ཐོག་བབ་ངོ་སྤྲད་ཀྱི་དབང་། རྗེས་གནང་ལུང་བསྟན་གྱི་དབང་བསྐུར་བའོ༎
དང་པོ་ལ་གཉིས་ཏེ། གཟུགས་སྐུའི་དཀྱིལ་འཁོར་དུ་འཇུག་པ་དང་། བོན་སྐུའི་དཀྱིལ་འཁོར་དུ་འཇུག་པའོ། །དང་
པོ་ནི། སློབ་བུས། མི་འགྱུར་གཡུང་དྲུང་གི་ཕྱག་རྒྱ་བྱ་ལ་སྙིང་གར་བཞག་ལ་ཁ་ཤར་དུ་བལྟ། བླ་མས། ཨེ་མ་
སྐལ་བ་དང་ལྡན་པ་སྙིང་གི་བུ།། ཤར་ཕྱོགས་ན་མངོན་པར་དགའ་བའི་ཞིང་
ཁམས་མཛེས་ཤིང་ཉམས་དགའ་བ་ཡིད་དུ་འོང་བ་ན། བདེ་གཤེགས་གསལ་བ་
རང་བྱུང་ཞེས་བྱ་བ་སྐུ་མདོག་སེར་པོ། ཡུམ་ས་ཡི་ལྷ་མོ་དང་གཉིས་སུ་མེད་པར་
རིན་པོ་ཆེའི་རྒྱན་གྱིས་བརྒྱན་པ། འཁོར་རྡུལ་གཅིག་གི་སྟེང་ན་རྡུལ་སྙེད་ཀྱི་སངས་
རྒྱས་ཇི་སྙེད་བཞུགས་པ་ལ། སྐུའི་སྒོ་ནས་བོན་སྟོན་ཅིང་འཁོར་རང་རང་གིས་ཉེ་
འཁོར་ལ་བོན་སྟོན་པ་ཡོད་དོ། །བུ་ཁྱོད་ཤར་ཕྱོགས་ཀྱི་ཞིང་ཁམས་སུ་རྩལ་ཆེན་
སེང་གེའི་ལྟ་སྟངས་ཀྱིས་ལྟོས་ལ། འགྱུར་བ་མེད་པའི་ཏིང་ངེ་འཛིན་གྱིས་བསྐྱོད་
ཅིག ཨ་ཨ་ཨཱཿ ཞེས་བརྗོད་དོ།། སློབ་བུ་དེས་རྩལ་ཆེན་སེང་གེའི་ལྟ་སྟངས་ཞེས་བྱ་བ་
ཞེ་སྡང་རང་གྲོལ་གྱི་ལྟ་སྟངས་ཤར་དུ་གཟིར་ལ། འགྱུར་བ་མེད་པའི་ཏིང་འཛིན་
ཅེས་བྱ་བ་རང་ལུས་གསེར་གྱི་གཡུང་དྲུང་འདོམ་གང་བ་ཞིག་ཏུ་གྱུར་ནས་ཤར་
ཕྱོགས་སུ་བྱ་འཕུར་བ་ལྟར་སོང་བར་བསམས་ལ། ཤར་དུ་ཐེབ་གསུམ་མཆོངས་སོ། །དེ་ནས་
སློབ་བུས། དབང་བསྒྱུར་འཁོར་ལོའི་ཕྱག་རྒྱ་བྱ་ལ་སྙིང་གར་བཞག་ལ། ཁ་བྱང་དུ་བལྟ། བླ་མས། ཨེ་མ་སྐལ་
བ་དང་ལྡན་པ་སྙིང་གི་བུ། བྱང་ཕྱོགས་ན་ལས་རབ་རྫོགས་པའི་ཞིང་ཁམས་མཛེས་
ཤིང་ཉམས་དགའ་བ་ཡིད་དུ་འོང་བ་ན། བདེ་གཤེགས་དགེ་ལྷ་གར་ཕྱུག་ཅེས་བྱ་
223

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བ་སྐུ་མདོག་ལྗང་གུ། ཡུམ་རླུང་གི་ལྷ་མོ་དང་གཉིས་སུ་མེད་པར་རིན་པོ་ཆེའི་
རྒྱན་གྱིས་བརྒྱན་པ། འཁོར་རྡུལ་གཅིག་གི་སྟེང་ན་རྡུལ་སྙེད་ཀྱི་སངས་རྒྱས་ཇི་
སྙེད་བཞུགས་པ་ལ། ཡོན་ཏན་གྱི་སྒོ་ནས་བོན་སྟོན་ཅིང་འཁོར་རང་རང་གིས་ཉེ་
འཁོར་ལ་བོན་སྟོན་པ་ཡོད་དོ། །བུ་ཁྱོད་བྱང་ཕྱོགས་ཀྱི་ཞིང་ཁམས་སུ་ངར་ཆེན་
འབྲུག་གི་ལྟ་སྟངས་ཀྱིས་ལྟོས་ལ། ཐོགས་པ་མེད་པའི་ཏིང་ངེ་འཛིན་གྱིས་བསྐྱོད་
ཅིག ཨ་ཨ་ཨཱཿ ཞེས་བརྗོད་དོ་། ། སློབ་བུ་དེས་ངར་ཆེན་འབྲུག་གི་ལྟ་སྟངས་ཞེས་བྱ་
བ་ང་རྒྱལ་རང་གྲོལ་གྱི་ལྟ་སྟངས་བྱང་དུ་གཟིར་ལ། ཐོགས་པ་མེད་པའི་ཏིང་
འཛིན་ཞེས་བྱ་བ་རང་ལུས་རིན་པོ་ཆེའི་འཁོར་ལོ་གྲུ་གང་བ་ཞིག་ཏུ་གྱུར་ནས་བྱང་
ཕྱོགས་སུ་མདའ་འཕེན་པ་ལྟར་སོང་བར་བསམས་ལ། བྱང་དུ་ཐེབ་གསུམ་མཆོངས་སོ། །
དེ་ནས་སློབ་བུས་སྐྱོན་བྲལ་པདྨའི་ཕྱག་རྒྱ་བྱ་ལ་སྙིང་གར་བཞག་ལ་ཁ་ནུབ་ཏུ་བལྟ། བླ་མས། ཨེ་མ་སྐལ་བ་
དང་ལྡན་པ་སྙིང་གི་བུ། ནུབ་ཕྱོགས་ན་བདེ་བ་ཅན་གྱི་ཞིང་ཁམས་མཛེས་ཤིང་
ཉམས་དགའ་བ་ཡིད་དུ་འོང་བ་ན། བདེ་གཤེགས་བྱེ་བྲག་དངོས་མེད་ཅེས་བྱ་བ་
སྐུ་མདོག་དམར་པོ། ཡུམ་མེ་ཡི་ལྷ་མོ་དང་གཉིས་སུ་མེད་པར་རིན་པོ་ཆེའི་རྒྱན་
གྱིས་བརྒྱན་པ། འཁོར་རྡུལ་གཅིག་གི་སྟེང་དུ་རྡུལ་སྙེད་ཀྱི་སངས་རྒྱས་ཇི་སྙེད་
བཞུགས་པ་ལ་གསུང་གི་སྒོ་ནས་བོན་སྟོན་ཅིང་འཁོར་རང་རང་གིས་ཉེ་འཁོར་ལ་
བོན་སྟོན་པ་ཡོད་དོ། །བུ་ཁྱོད་ནུབ་ཕྱོགས་སུ་རླབས་ཆེན་ཁྱུང་གི་ལྟ་སྟངས་ཀྱིས་
ལྟོས་ལ། ཆགས་པ་མེད་པའི་ཏིང་ངེ་འཛིན་གྱིས་བསྐྱོད་ཅིག །ཨ་ཨ་ཨཱཿ ཞེས་
བརྗོད་དོ། ། སློབ་བུ་དེས་རླབས་ཆེན་ཁྱུང་གི་ལྟ་སྟངས་ཞེས་བྱ་བ་འདོད་ཆགས་རང་
གྲོལ་གྱི་ལྟ་སྟངས་ནུབ་ཏུ་གཟིར་ལ། ཆགས་པ་མེད་པའི་ཏིང་འཛིན་ཞེས་བྱ་བ་
རང་ལུས་རིན་པོ་ཆེའི་པདྨ་མཐོ་གང་པ་ཞིག་ཏུ་གྱུར་ནས་ནུབ་ཏུ་ཐོག་འཕེན་པ་
ལྟར་སོང་བར་བསམས། ལ ནུབ་ཏུ་ཐེབ་གསུམ་མཆོངས། དེ་ནས་སློབ་བུས་དགོས་འབྱུང་རིན་ཆེན་གྱི་
224

ནམ་མཁའ་མཛོད་ཀྱི་སྒྲུབ་སྐོར།
ཕྱག་རྒྱ་བྱ་ལ་སྙིང་གར་བཞག་པ་ཁ་ལྷོ་རུ་བལྟ། བླ་མས། ཨེ་མ་སྐལ་བ་དང་ལྡན་པ་སྙིང་གི་བུ། ལྷོ་
ཕྱོགས་ན་དཔལ་དང་ལྡན་པའི་ཞིང་ཁམས་མཛེས་ཤིང་ཉམས་དགའ་བ་ཡིད་དུ་
འོང་བ་ན། བདེ་གཤེགས་དགའ་བ་དོན་གྲུབ་ཅེས་བྱ་བ་སྐུ་མདོག་སྔོན་པོ། ཡུམ་
ཆུ་ཡི་ལྷ་མོ་དང་གཉིས་སུ་མེད་པར་རིན་པོ་ཆེའི་རྒྱན་གྱིས་བརྒྱན་པ་འཁོར་རྡུལ་
གཅིག་གི་སྟེང་ན་རྡུལ་སྙེད་ཀྱི་སངས་རྒྱས་ཇི་སྙེད་བཞུགས་པ་ལ་ཕྲིན་ལས་ཀྱི་སྒོ་
ནས་བོན་སྟོན་ཅིང་། འཁོར་རང་རང་གིས་ཉེ་འཁོར་ལ་བོན་སྟོན་པ་ཡོད་དོ། །བུ་
ཁྱོད་ལྷོ་ཕྱོགས་སུ་ཤུགས་ཆེན་རྟ་ཡི་ལྟ་སྟངས་ཀྱིས་ལྟོས་ལ་རྩོལ་བ་མེད་པའི་ཏིང་ངེ་
འཛིན་གྱིས་བསྐྱོད་ཅིག །ཨ་ཨ་ཨཱཿ ཞེས་བརྗོད་དོ། ། སློབ་བུ་དེས་ཤུགས་ཆེན་རྟ་ཡི་ལྟ་
སྟངས་ཞེས་བྱ་བ་ཕྲག་དོག་རང་གྲོལ་གྱི་ལྟ་སྟངས་ལྷོ་རུ་གཟིར་ལ། རྩོལ་བ་མེད་
པའི་ཏིང་འཛིན་ཞེས་བྱ་བ་རང་ལུས་རིན་པོ་ཆེ་ཁྱུད་གང་པ་ཞིག་ཏུ་གྱུར་ནས་ལྷོ་
ཕྱོགས་སུ་གློག་འཁྱུག་པ་ལྟར་སོང་བར་བསམས་ལ། ལྷོ་རུ་ཐེབ་གསུམ་མཆོངས་སོ། །དེ་ནས་
སློབ་བུས་མི་ནུབ་རྒྱལ་མཚན་གྱི་ཕྱག་རྒྱ་བྱ་ལ་སྤྱི་བོར་བཞག་ལ་མིག་བར་སྣང་ལ་བལྟ། བླ་མས། ཨེ་མ་སྐལ་བ་
དང་ལྡན་པ་སྙིང་གི་བུ། དབུས་ཕྱོགས་ན་སྟུག་པོ་བཀོད་པའི་ཞིང་ཁམས་མཛེས་
ཤིང་ཉམས་དགའ་བ་ཡིད་དུ་འོང་བ་ན། བདེ་གཤེགས་ཀུན་སྣང་ཁྱབ་པ་ཞེས་བྱ་
བ་སྐུ་མདོག་དཀར་པོ། ཡུམ་ནམ་མཁའི་ལྷ་མོ་དང་གཉིས་སུ་མེད་པར་རིན་པོ་
ཆེའི་རྒྱན་གྱིས་བརྒྱན་པ། འཁོར་རྡུལ་གཅིག་གི་སྟེང་ན་རྡུལ་སྙེད་ཀྱི་སངས་རྒྱས་
ཇི་སྙེད་བཞུགས་པ་ལ། ཐུགས་ཀྱི་སྒོ་ནས་བོན་སྟོན་ཅིང་། འཁོར་རང་རང་གིས་
ཉེ་འཁོར་ལ་བོན་སྟོན་པ་ཡོད་དོ། །བུ་ཁྱོད་དབུས་ཕྱོགས་ཀྱི་ཞིང་ཁམས་སུ་སྟོབས་
ཆེན་གླང་པོའི་ལྟ་སྟངས་ཀྱིས་ལྟོས་ལ། ནུབ་པ་མེད་པའི་ཏིང་འཛིན་གྱིས་བསྐྱོད་
ཅིག ཨ་ཨ་ཨཱཿ ཞེས་བརྗོད་དོ། །སློབ་བུ་དེས་སྟོབས་ཆེན་གླང་པོའི་ལྟ་སྟངས་ཞེས་བྱ་
བ་གཏི་མུག་རང་གྲོལ་གྱི་ལྟ་སྟངས་བར་སྣང་ལ་གཟིར་ལ། ནུབ་པ་མེད་པའི་ཏིང་
225

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འཛིན་ཞེས་བྱ་བ་རང་ལུས་རིན་པོ་ཆེའི་རྒྱལ་མཚན་ཚོན་གང་བ་ཞིག་ཏུ་གྱུར་ནས་
སྐར་མདའ་ཡར་བ་ལྟར་སོང་བར་བསམས་ལ། གནམ་ལ་ཐེབ་གསུམ་མཆོངས་སོ། །གཉིས་པ་
བོན་སྐུའི་དཀྱིལ་འཁོར་དུ་འཇུག་པ་ལ། སློབ་མ་རྣམས་ཆ་ལུགས་ལྔ་ལྡན་གྱི་ཕྱག་རྒྱ་བྱ་ལ། སངས་རྒྱས་ཀྱི་ས་ན་ཡོད་
པའི་སྤྱན་ལྔ་ཁྱད་པར་ཅན་ཐོབ་པའི་རྟེན་འབྲེལ་དུ་མིག་གྱེན་ཐུར་གཡས་གཡོན་ཐད་དྲང་དུ་བལྟ་ལ། བླ་མས།
ཨེ་མ་སྐལ་བ་དང་ལྡན་པ་སྙིང་གི་བུ། གཟུགས་སྐུ་དེ་ལས་འདས་པའི་ཕ་རོལ་ན་
དེ་དག་གི་འཆར་གཞིར་གྱུར་པ་རང་གི་རིག་པ་བསམ་ངོ་དང་བྲལ་བའི་ངོ་བོ། །
ཡེ་ཤེས་ཐིམ་ལ་མ་རྨུགས་པ། གང་དུའང་མ་ཕྱེ་བའི་བོན་ཉིད་ཚད་མེད་དཔག་
ཏུ་མེད་དམིགས་སུ་མེད་པ་བཞུགས་ཀྱི། བུ་ཁྱོད་འགྲོ་ས་མེད་པའི་གཤིས་ལ་འགྲོ་
མཁན་རྩ་གདར་ཆོད་ལ་ཞོག་ཅིག །རིག་སྟོངས་སུ་ཤེས་པ་གནད་ཚུགས་ཤིག །མ་
འགགས་པ་འགྱུར་བས་རྩལ་སྦྱོངས་ཤིག །ཡེ་ཤེས་གསལ་བས་ལམ་སྦྱོངས་ཤིག །
སྣ་ཚོགས་སུ་འཆར་བ་ལ་མ་ཞེན་ཅིག །མཉམ་ཉིད་མཐའ་བྲལ་གྱི་ངང་དུ་ཨ་ཨ་
ཨཱཿ ཞེས་བརྗོད་དོ། །སློབ་བུས་བོན་སྐུ་བློ་འདས་ཀྱི་ངང་དུ་མཉམ་པར་བཞག་གོ །གཉིས་པ་རིག་པའི་རྩལ་
དབང་བསྐུར་བ་ལ་གཉིས་ཏེ། བརྡའ་ཐབས་ཀྱིས་རྒྱང་ཞགས་ཀྱི་སྒོ་དབྱེ་བ་དང་། འོད་གསལ་ཐོད་རྒལ་གྱི་གནད་
མཚོན་པའོ། །དང་པོ་ནི་མར་མེ་སྤར་ལ། སློབ་མས་རིག་པ་སྐྱོང་། བླ་མས་ཌཱ་སིལ་བཅས་པས། ཧྲཱིཿ ཙིཏྟ་ཤ་
སྒྲོན་ཡངས་པའི་རྐོང་བུ་རུ།། དཀར་འཇམ་རྩ་ཡི་སྒྲོན་མའི་སྡོང་བུ་བཙུགས།། གནས་
ལུགས་རང་བྱུང་སྒྲོན་མའི་མར་ཁུས་བཀངས། རྒྱང་ཞགས་ཆུ་ཡི་སྒྲོན་མའི་མེ་སྤར་
བས།། དབྱིངས་སྣང་སྒྲོན་མའི་ཞིང་ཁམས་གསལ་གྱུར་ཅིག །སད་དོ་ཧ་ར་པྲ་
ཝེ་གཤའ་ཡ་སལ། ཞེས་བརྗོད་དོ། །གཉིས་པ་ནི། བླ་མས་སློབ་མ་ལ་སྐུ་གསུམ་གྱི་བཞུགས་སྟངས་དང་
གཟིགས་སྟངས་ཀྱི་གནད་བཅུན་དུ་བཅུག །འོད་གསལ་ཐོད་རྒལ་གྱི་གནད་མཚོན་པར་བྱས་ལ། ཀྱེ་ཀྱེ་སྐལ་བ་
དང་ལྡན་པ་སྙིང་གི་བུ། སྙིང་མཆོང་གུར་སྨུག་པོ་ཤེལ་གྱི་ཁ་བད་ཅན་གྱི་ནང་དུ་
གནས་པ་གཞིའི་སྒྲོན་མ་ཞེས་བྱ་བ། ངོ་བོ་རང་བཞིན་ཐུགས་རྗེའི་མཚོན་པར་
226

ནམ་མཁའ་མཛོད་ཀྱི་སྒྲུབ་སྐོར།
བཞུགས་ཏེ། དེ་ཡང་ངོ་བོའི་ཆ་ནས་སྟོང་པ། རང་བཞིན་གྱི་ཆ་ནས་གསལ་བ།
ཐུགས་རྗེའི་རྩལ་ལས་སྐུ་དང་ཡེ་ཤེས་དབྱེར་མེད་བུམ་ནང་གི་སྒྲོན་མེ་ལྟར་གསལ་
བའི་འོད་གདངས་ཤེལ་བུག་ཅན་ལས་འཐོན་ཏེ་སྒྲོན་མ་བཞིའི་རང་བཞིན་དུ་
གསལ་བའོ། །ཅི་ལྟར་ན་ཕྱི་དབྱིངས་ནམ་མཁའི་ཀློང་གསལ་ལ་གོ་འབྱེད་པའི་
དཀྱིལ་དུ་རིག་པ་ཐིམ་པ་ལྟར་གཏད་པས། འོད་གདངས་སྔོ་རབ་ཤིན་ཏུ་དག་པ་
ཞིག་ཐོག་མར་སྣང་ལ། དེ་ལས་སྣང་བ་མཆེད་པའི་ཚུལ་དུ་འོད་ལྔའི་གདངས་ཁ་དོག་
ལྔ་པ་ཟ་འོག་ཁ་ཕྱེ་བ་ལྟ་བུར་གསལ་བ་ནི་ནང་གི་དབྱིངས་ཕྱི་རུ་གསལ་བ་སྟེ་དབྱིངས་
རྣམ་དག་གི་སྒྲོན་མ་ཞེས་བྱའོ། །དེའི་ནང་དུ་ལས་ཀྱི་རླུང་དག་པའི་ཆ་ལས་བྱུང་
བའི་ཐིག་ལེ་སྟོང་པའི་སྒྲོན་མ་ཀོ་མོའི་ཆུ་ལ་རྡོ་བོར་བའི་རྣམ་པས་མཚོན་པའི་
ཐིག་ཟླུམ་འོད་ལྔའི་མུ་ཁྱུད་ཅན་ལ་སོགས་པར་སྣང་ཞིང་། དེར་རྒྱང་ཞགས་
གཟིགས་སྟངས་ཀྱིས་གཅུན་པས་ནང་གི་རིག་པ་ཤིན་དུ་དྭངས་ལ་ཡུལ་མེད་པ་
ཞིག་ཉམས་སུ་མྱོང་བ་དེ་ནི་ཤེས་རབ་རང་བྱུང་གི་སྒྲོན་མའི་ངོ་བོ་ཡིན་ནོ། །དེ་
ལས་ཡུལ་ཤེས་ཀྱི་ཤེས་རབ་རྣོ་ལ་མྱུར་བ་དང་། བོན་གྱི་ཚིག་དོན་ཀློང་རྡོལ་དུ་
འཆར་བ་ནི་དེའི་རྩལ་ཡིན་ནོ། །དེ་ལས་ལྷག་མཐོང་གི་རིག་པ་ལུ་གུ་རྒྱུད་མུ་ཏིག་
བསྟར་ལ་བརྒྱུས་པའམ། གསེར་སྐུད་ལྡིང་བ་ལྟར་སྣང་བ་ལ་ཤེས་རབ་ཀྱི་གདངས་
ཞེས་བྱ་སྟེ། ངོ་བོ་གཅིག་ལ་ལྡོག་པ་གསུམ་གྱིས་དབྱེ་བ་ངོས་ཟིན་པར་བྱའོ། །དེས་
ན་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་བོན་ཉིད་མངོན་དུ་མཐོང་
ནས་རིག་པ་རྩལ་གྱི་དབང་ཆེན་ཐོབ་པ་ཡིན་ནོ། །དེ་ཡང་རིག་པའི་ཡེ་ཤེས་ཀུན་
ཏུ་སྣང་བས་ཀུན་སྣང་ཁྱབ་པ། འོད་གསལ་བས་གསལ་བ་རང་བྱུང་། སྐྱོན་གྱིས་
མ་གོས་པས་དགེ་ལྷ་གར་ཕྱུག །མ་འགག་པས་བྱེ་བྲག་དངོས་མེད། མ་བཙལ་
རང་ལ་གྲུབ་པས་དགའ་བ་དོན་གྲུབ་སྟེ། རིགས་ལྔའི་སངས་རྒྱས་རྣམས་ཀྱི་ཞལ་
227

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མངོན་སུམ་དུ་མཐོང་བའོ། །དེའི་ཡེ་ཤེས་ཀྱང་རིག་པ་དྲི་མེད་དུ་མཐོང་བ་མེ་ལོང་།
འོད་གསལ་དང་ངོ་བོ་གཉིས་སུ་མི་ཕྱེད་པས་མཉམ་ཉིད། བྱེ་བྲག་མ་འདྲེས་པར་
འཆར་བས་སོར་རྟོགས། མ་བཙལ་ལྷུན་གྱིས་གྲུབ་པས་བྱ་གྲུབ། ཡེ་སྟོང་རྩ་བ་
བྲལ་བས་སྟོང་ཉིད་ཡེ་ཤེས་ཏེ་རྣམ་པ་ལྔའི་རང་བཞིན་ནོ། །ངོ་བོ་འཕོ་འགྱུར་
མེད་པས་གཡུང་དྲུང་། ཡོན་ཏན་ཕུན་སུམ་ཚོགས་པས་རིན་ཆེན། སྣང་བ་ལ་སྐྱོན་
གྱིས་མ་གོས་པས་པདྨ། དེ་གོམས་པ་ལས་ལྷག་མེད་གྲུབ་པར་ཐོགས་པ་མེད་པས་
འཁོར་ལོ། །སངས་རྒྱས་གཤེགས་ཤུལ་ཡིན་པས་དེ་བཞིན་རིགས་སོ། །འོད་གསལ་
དེ་དག་དྲི་མ་མེད་པས་དཀར་པོ། །ཡོན་ཏན་རྫོགས་པས་སེར་པོ། མ་བཙལ་བཞག་
པས་དམར་པོ། བྱ་རྩལ་རྫོགས་པས་ལྗང་གུ། མི་འགྱུར་བརྟན་པས་མཐིང་
གའོ། །རླུང་ལྔར་གནས་པའི་ཚུལ་ཡང་། འོད་གསལ་གྱི་སྣང་བའི་ཡེ་ཤེས་ཀྱི་དྲོད་
དང་མ་བྲལ་བས་མེ་མཉམ་གྱི་རླུང་། འཁོར་འདས་ཀྱི་སྲོག་འཛིན་པས་སྲོག་འཛིན་
པའི་རླུང་། འཁོར་འདས་དྭངས་སྙིགས་འབྱེད་པས་དྭངས་སྙིགས་འབྱེད་པའི་རླུང་།
ཀུན་ལ་སྙོམས་པར་བརྡལ་པས་ཁྱབ་བྱེད་ཀྱི་རླུང་། འཁོར་བའི་སྲོག་ཆད་ནས་མྱ་
ངན་ལས་འདའ་བར་བྱེད་པས་སྙིང་རྗེ་མེད་པ་བསྐལ་པ་ལས་ཀྱི་རླུང་ངོ་། །ཤེས་
རབ་ལྔར་གནས་པའང་འོད་གསལ་གྱི་བོན་ཉིད་རྟོགས་མ་རྟོགས་ལས་འཁོར་
འདས་གཉིས་སུ་འབྱེད་པས་འབྱེད་པའི་ཤེས་རབ། ཉམས་གོང་འཕེལ་ལ་སོགས་
ཏེ་ཡེ་ཤེས་ཀྱི་རྩལ་སྣང་སྡུད་བས་སྡུས་པའི་ཤེས་རབ། ཀུན་ལ་ཁྱབ་པས་ཁྱབ་བྱེད་
ཀྱི་ཤེས་རབ། འོད་སྣང་འགྲོ་འོང་དང་བཅས་པས་བསྐྱོད་པས་བསྐྱོད་པའི་ཤེས་
རབ། དེ་ཉིད་རྟོགས་ན་འཁོར་བ་ལས་སྒྲོལ་བས་སྒྲོལ་བའི་ཤེས་རབ་སྟེ་ལྔ་ཚན་དྲུག་
གི་བདག་ཉིད་རྣམས་ཀྱང་ངང་ལ་གནས་པ་ལམ་མཐར་ཕྱིན་པ་འབྲས་བུ་བོན་
ཉིད་དུ་གྲུབ་པའོ། །ཞེས་བཤད་དོ། །གསུམ་པ་ཐོག་བབ་ངོ་སྤྲད་ཀྱི་དབང་བསྐུར་བ་ལ། སློབ་བུས་རིག་པའི་
228

ནམ